
PËR DISA NDRYSHIME DHE SHTESA NË VENDIMIN NR. 555, DATË 11.8.2011, TË KËSHILLIT TË MINISTRAVE, “PËR MIRATIMIN E STRUKTURËS DHE TË NIVELEVE TË PAGAVE TË PUNONJËSVE ME ARSIM TË LARTË NË SISTEMIN E MINISTRISË SË SHËNDETËSISË DHE SPITALIN USHTARAK QENDROR UNIVERSITAR, NË SISTEMIN E MINISTRISË SË MBROJTJES, TË PUNONJËSVE TË INFERMIERISTIKËS NË SISTEMIN E MINISTRISË SË SHËNDETËSISË E MINISTRISË SË MBROJTJES, SI DHE PËR TRAJTIMIN E MJEKËVE NË STRUKTURAT E FORCAVE TË ARMATOSURA”, TË NDRYSHUAR  

Në mbështetje të nenit 100 të Kushtetutës, të nenit 7, të ligjit nr. 152/2013, “Për nëpunësin civil”, të ndryshuar, të pikës 2, të nenit 4, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, dhe të ligjit nr. 147/2014, “Për shërbimin e urgjencës mjekësore”, me propozimin e ministrit të Shtetit për Inovacionin dhe Administratën Publike dhe të ministrit të Financave, Këshilli i Ministrave

VENDOSI: 

Në vendimin nr. 555, datë 11.8.2011, të Këshillit të Ministrave, bëhen këto ndryshime dhe shtesa: 
1. Lidhja nr. 1 (kreu 1.8), e përmendur në pikën 2, zëvendësohet me lidhjen nr. 1 (kreu 1.8), që i bashkëlidhet këtij vendimi dhe është pjesë përbërëse e tij. 
2. Lidhja nr. 2 (kreu 2.7), e përmendur në pikën 3, zëvendësohet me lidhjen nr. 2 (kreu 2.7), që i bashkëlidhet këtij vendimi dhe është pjesë përbërëse e tij.  
3. Pas pikës 18 shtohet pika 19, me këtë përmbajtje: 
“19. Trajnimi i personelit mjekësor, personelit paramedikal dhe publikut të gjerë kryhet nëpërmjet veprimtarive të trajnimit që organizohen nga vetë Qendra Kombëtare e Urgjencës Mjekësore ose/dhe në bashkëpunim me Universitetin e Mjekësisë apo qendrat spitalore. 
Në rastet kur punonjësit e personelit mjekësor (me arsim të lartë) të Qendrës Kombëtare të Urgjencës Mjekësore marrin pjesë në veprimtaritë e trajnimit (si për personelin mjekësor ashtu edhe për personelin paramedikal dhe publikun e gjerë), të cilat organizohen nga vetë qendra, për çdo orë mësimi 60-minutëshe përfitojnë trajtim me pagesë, si më poshtë vijon:
a) 	Trajnerët me më pak se 10 (dhjetë) vite punë në profesion përfitojnë një pagesë 750 (shtatëqind e pesëdhjetë) lekë për orë;
b)	 Trajnerët me më shumë se 10 vite punë në profesion përfitojnë një pagesë 1 500 (një mijë e pesëqind) lekë për orë. 
Trajnerët të cilët janë punonjës të personelit mjekësor (me arsim të lartë) të Qendrës Kombëtare të Urgjencës Mjekësore e përfitojnë këtë pagesë deri në 200 (dyqind) orë në vit. 
Në rastet kur trajnerët janë bashkëpunëtorë të jashtëm nga Universiteti i Mjekësisë apo nga qendrat spitalore, pagesa për orë do të jetë e njëjtë me trajnerët e brendshëm të qendrës.”.   
4. Efektet financiare për paga e sigurime shoqërore përballohen nga fondet e miratuara në buxhetin e Ministrisë së Shëndetësisë, për Qendrën Kombëtare të Urgjencës Mjekësore. 
Ky vendim hyn në fuqi pas botimit në Fletoren Zyrtare dhe i fillon efektet financiare nga data 1 janar 2017. 

ZËVENDËSKRYEMINISTRI
Niko Peleshi














Lidhja I (kreu 1.8) 
STRUKTURA E PAGAVE PËR PUNONJËSIT ME ARSIM TË LARTË NË QENDRËN KOMBËTARE TË URGJENCËS MJEKËSORE

	
	
	PAGA MUJORE

	
	
	PAGA INDIVIDUALE
	SHTESA E POZICIONIT

	
	EMËRTIMI
	Paga e grupit
(PG)

	Shtesa për vjetërsi (SHV)
	Shtesa për kualifikim (SHK)
	Shtesa për pozicion (SHP)
	Shtesa për kushte pune (SHKP)
	Totali

	
	
	1
	2
	3
	4
	5
	

	1
	Drejtor i përgjithshëm.

	14000
	2%
	
	107800
	
	Nga..deri …lekë 

	2
	Zëvendësdrejtor i përgjithshëm
	14000
	2%
	
	91700
	
	Nga..deri …lekë

	3
	Drejtor drejtorie
	14000
	2%
	
	74400

	
	Nga..deri …lekë

	
	Përgjegjës sektori
	14000
	2%
	
	65200
	
	

	4
	Specialist (mjek)
	14000
	2%
	
	48200
	2000
	Nga..deri …lekë

	5
	Specialist
	14000
	2%
	
	45800
	
	Nga..deri …lekë



Lidhja 2 (kreu 2.7)
STRUKTURA E PAGAVE PËR PUNONJËSIT E INFERMIERISTIKËS NË QENDRËN KOMBËTARE TË URGJENCËS MJEKËSORE

	
	
	PAGA MUJORE

	
	
	PAGA INDIVIDUALE
	SHTESA E POZICIONIT

	
	EMËRTIMI
	Paga e grupit
(PG)

	Shtesa për vjetërsi (SHV)
	Shtesa për kualifikim (SHK)
	Shtesa për pozicion (SHP)
	Shtesa për kushte pune (SHKP)
	Totali

	
	
	1
	2
	3
	4
	5
	

	1
	Kryeinfermier urgjence
	
	2%
	0
	34000
	2000
	Nga..deri …lekë

	2.
	Infermier urgjence
	
	2%
	0
	32000
	2000
	Nga..deri …lekë





